- Jeg oplever stor fremgang, og hvis den forsætter uden tilbagefald, så er der måske mulighed for, at jeg kommer til at spille igen i foråret, siger Karim Zaza til P4 Nordjylland. Han blev skadet for 14 dage siden, og i hans fravær har unge Kenneth Stenild vogtet målet. Karim Zaza roser sin vikar for en god indsats og tør ikke sige, om han automatisk ryger tilbage i startopstillingen, hvis han bliver klar. - Det må træneren afgøre, siger Karim Zaza uden at gisne om, hvor mange af forårets kampe, han eventuelt kan være med i. AaB fører netop nu superligaen med syv point. Der resterer syv kampe, og den kommende modstander er Horsens på mandag i Aalborg.

Referat:
Han var dømt ude resten af sæsonen på grund af en skulderskade - men nu er der uventet chance for, at målmand Karim Zaza bliver klar til de sidste vigtige kampe for AaB. Klubben fører fodboldens superliga.